ทาเตยามะ (จังหวัดโทยามะ)

ทาเตยามะ (Tateyama-machi) เป็นเมืองที่ตั้งอยู่ในอำเภอนากานีกาวะ ทางตะวันออกเฉียงใต้ของจังหวัดโทยามะ ประเทศญี่ปุ่น มีขนาดพื้นที่ทั้งหมด sqmi มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 23,502 คน มีความหนาแน่นของประชากร 76.5 คนต่อตารางกิโลเมตร

**ภูมิศาสตร์**
เมืองทาเตยามะตั้งอยู่ในพื้นที่ตอนกลาง-ตะวันออกของจังหวัดโทยามะ มีพื้นที่แคบยาวจากตอนกลางของจังหวัด ซึ่งเป็นที่ตั้งของตัวเมืองทาเตยามะ ไปยังทางตะวันออกเฉียงใต้ของจังหวัด ซึ่งเป็นพื้นที่ภูเขา โดยมีเทือกเขาทาเตยามะตั้งอยู่ที่บริเวณนี้

**เทศบาลข้างเคียง**
 จังหวัดนางาโนะ
** นครโอมาจิ- จังหวัดโทยามะ
** หมู่บ้านฟูนาฮาชิ
** เมืองคามิอิจิ
** นครคูโรเบะ
** นครโทยามะ

**ภูมิอากาศ**
เมืองนี้มีภูมิอากาศแบบอบอุ่นชื้นกึ่งเขตร้อน (เคิพเพิน Cfa) มีลักษณะเด่นคือฤดูร้อนที่ร้อนอบอ้าวและฤดูหนาวที่หนาวเย็นและมีหิมะตกหนัก อุณหภูมิเฉลี่ยทั้งปีในทาเตยามะอยู่ที่ 13.4 °C ปริมาณน้ำฝนเฉลี่ยทั้งปีอยู่ที่ 2,242 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคมอยู่ที่ประมาณ 26.2 °C และต่ำสุดในเดือนมกราคมอยู่ที่ประมาณ 2.1 °C

**สถิติประชากร**
ตามข้อมูลสำมะโนประชากรของญี่ปุ่น จำนวนประชากรของทาเตยามะค่อนข้างคงที่มาหลายทศวรรษ แต่ลดลงในช่วงไม่กี่ปีที่ผ่านมา

**ประวัติศาสตร์**
พื้นที่ที่ปัจจุบันเป็นเมืองทาเตยามะ เดิมเป็นส่วนหนึ่งของแคว้นโบราณที่ชื่อแคว้นเอ็ตจู หมู่บ้านทาเตยามะก่อตั้งขึ้นเมื่อวันที่ 12 พฤษภาคม ค.ศ. 1894 และได้รับการยกฐานะเป็นเมืองเมื่อวันที่ 10 มกราคม ค.ศ. 1954
พื้นที่บริเวณโกเฮียกโกกุ เดิมถูกเรียกว่าทากาฮาราโนะจนกระทั่งถึงปลายยุคเอโดะ ซึ่งคำว่าโกเฮียกโกกุนั้นมีต้นกำเนิดมาจากสมัยที่เจ้าหน้าที่ของหมู่บ้านขออนุญาตจากตระกูลคางะเพื่อทวงคืนพื้นที่โล่งกว้างที่เป็นทุ่งนาธรรมชาติซึ่งมีมูลค่าถึงห้าร้อยโคกูดากะ หรือโกเฮียกโกกุ-โคกูดากะ โดยได้รับอนุญาตให้ก่อตั้งเมืองในพื้นที่ดังกล่าวและได้รับการพัฒนาขึ้นเรื่อย ๆ บริเวณรอบ ๆ พื้นที่ศาลเจ้าโกเฮียกโกกุเท็มมัง เป็นจุดตัดระหว่างถนนจากเหนือไปใต้ระหว่างอ่าวโทยามะกับเขาทาเตยามะ กับถนนจากตะวันออกไปตะวันตกระหว่างตัวเมืองทาเตยามะไปยังใจกลางเมืองโทยามะ ทำให้เกิดพื้นที่ธุรกิจที่เติบโตขึ้นและพื้นที่เกษตรกรรมโดยรอบ

**การศึกษา**
เมืองทาเตยามะมีโรงเรียนประถมศึกษา 7 แห่งและโรงเรียนมัธยมศึกษาตอนต้น 1 แห่งที่ดำเนินการโดยเทศบาลเมือง และมีโรงเรียนมัธยมศึกษาตอนปลาย 1 แห่งที่ดำเนินการโดยคณะกรรมการการศึกษาจังหวัดโทยามะ
โรงเรียนประถมศึกษา ได้แก่ โรงเรียนประถมทาเตยามะ โรงเรียนประถมคามางาฟูจิ โรงเรียนประถมทากาโนะ โรงเรียนประถมทาเตยามะชูโอ โรงเรียนประถมริตะ โรงเรียนประถมโฮกูบุ และโรงเรียนประถมนิจูอาโนะ โรงเรียนมัธยมศึกษาตอนต้นและตอนปลายทั้งสองแห่งมีชื่อว่า โรงเรียนมัธยมต้นโอยามะ และโรงเรียนมัธยมปลายโอยามะ ซึ่งตั้งตามชื่อศาลเจ้าบนภูเขาทาเตยามะ
จนถึง ค.ศ. 2016 มีโรงเรียนประถมศึกษาแห่งที่ 8 ชื่อโรงเรียนประถมชินเซโตะ แต่ปัจจุบันโรงเรียนดังกล่าวถูกปิดลงเนื่องจากมีผู้เข้าเรียนน้อยจากการอพยพของประชากรออกจากพื้นที่ภูเขาและย้ายเข้าสู่ตัวเมือง
กองการศึกษาของเมืองทาเตยามะรายงานว่าโรงเรียนมัธยมต้นโอยามะของเมืองทาเตยามะมีทักษะภาษาอังกฤษที่ดีที่สุดแห่งหนึ่งในจังหวัดโทยามะ

**มาสคอต**
มาสคอตประจำเมืองทาเตยามะคือ "ไรจี" (Raijii) ซึ่งผสมคำว่า "ไร" จากคำว่า "ไรโจ" (นกกระทาชนิดหนึ่ง นกประจำจังหวัดโทยามะที่พบบนภูเขาทาเตยามะ) กับคำว่า "จี" (แปลว่า "ชายชรา") ว่ากันว่าไรจิอิมีอายุ 20,005 ปี และเกิดวันที่ 16 เมษายน เขาถือไม้เท้าและสวมหมวกที่มีรูปร่างเหมือนภูเขาสามลูกเหมือนภูเขาทาเตยามะ หน้าที่ของเขาคือลาดตระเวนและปกป้องธรรมชาติอันสวยงามของทาเตยามะ

**การขนส่ง**
สถานีรถไฟโกเฮียกโกกุ

**รถไฟ**
 18px รถไฟโทยามะจิโฮ สายหลัก
** สถานี: จังหวัดโทยามะ – ชิโงซูกะ - 18px รถไฟโทยามะจิโฮ สายทาเตยามะ
** สถานี: จังหวัดโทยามะ – ชิโงซูกะ – ทาโซเอะ – โกเฮียกโกกุ – เอโนกิมาจิ – ชิตาดัง – คามางาฟูจิ – ซาวานากายามะ – อิวากูราจิ – โยโกเอะ – ชิงากิ- 18px รถไฟโทยามะจิโฮ สายคามิดากิ
** สถานี: อิวากูราจิ- ทาเตยามะเคเบิลคาร์

**ทางหลวง**
 20px ทางด่วนโฮกูริกุ

**สิ่งที่น่าสนใจในท้องถิ่น**
เขื่อนคูโรเบะ- เขื่อนคูโรเบะ- แม่น้ำคูโรเบะ- น้ำตกโชเมียว

**อ้างอิง**

**แหล่งข้อมูลอื่น**
 1=www.town.tateyama.toyama.jp/ ja-   Tateyama Kurobe Alpine Route-   TRIP TO TATEYAMA date=2022-11-25 -  A Promenade Through Town

หมวดหมู่:เมืองในจังหวัดโทยามะ